CELEX: 32011R0796
Language: sk
Date: 2011-08-08 00:00:00
Title: Vykonávacie nariadenie Komisie (EÚ) č. 796/2011 z  8. augusta 2011 , ktorým sa stopäťdesiatypiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida

10.8.2011   
            
            
               SK
            
            
               Úradný vestník Európskej únie
            
            
               L 205/1
            
         VYKONÁVACIE NARIADENIE KOMISIE (EÚ) č. 796/2011
   z 8. augusta 2011,
   ktorým sa stopäťdesiatypiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou Al-Káida (1), a najmä na jeho článok 7 ods. 1 písm. a), článok 7a ods. 1 a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 29. júla 2011 Sankčný výbor Bezpečnostnej rady OSN rozhodol o pridaní dvoch právnických osôb, skupín alebo subjektov do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Sankčný výbor tiež rozhodol o zmenení a doplnení dvoch záznamov v tomto zozname.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2011
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  (1)
               
               
                  Pod názov „Právnické osoby, skupiny a subjekty“ sa dopĺňajú tieto záznamy:
                  
                              (a)
                           
                           
                              
                                 „Emarat Kavkaz. Ďalšie informácie: a) pôsobí najmä v Ruskej federácii, Afganistane a Pakistane; b) pod vedením Doku Khamatovicha Umarova. Dátum zaradenia do zoznamu podľa článku 2a ods. 4 písm. b): 29.7.2011.“
                              
                           
                        
                              (b)
                           
                           
                              
                                 „Tehrik-e Taliban Pakistan (TTP) [alias a) Tehrik-I-Taliban Pakistan, b) Tehrik-e-Taliban, c) Pakistani Taliban, d) Tehreek-e-Taliban]. Ďalšie informácie: a) Tehrik-e Taliban so sídlom na kmeňových územiach pozdĺž afgansko-pakistanskej hranice; b) vznikla v roku 2007 a jej vodcom je Hakimullah Mehsud; c) Wali Ur Rehman je emirom TTP pre južný Waziristan. Dátum zaradenia do zoznamu podľa článku 2a ods. 4 písm. b): 29.7.2011.“
                              
                           
                        
            
                  (2)
               
               
                  Pod nadpisom „Fyzické osoby“ sa záznam „Hakimullah Mehsud [alias a) Hakeemullah Mehsud, b) Zulfiqar]. Dátum narodenia: približne 1979. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržuje v Pakistane; c) je vodcom Tehrik-i-Taliban Pakistan, organizácie so sídlom na kmeňových územiach pozdĺž afgansko-pakistanskej hranice. Dátum zaradenia do zoznamu podľa článku 2a ods. 4 písm. b): 21.10.2010.“ nahrádza takto:
                  „Hakimullah Mehsud [alias a) Hakeemullah Mehsud, b) Zulfiqar]. Dátum narodenia: približne 1979. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržuje v Pakistane; c) je vodcom Tehrik-e Taliban Pakistan (TTP), organizácie so sídlom na kmeňových územiach pozdĺž afgansko-pakistanskej hranice. Dátum zaradenia do zoznamu podľa článku 2a ods. 4 písm. b): 21.10.2010.“
               
            
                  (3)
               
               
                  Pod nadpisom „Fyzické osoby“ sa záznam „Wali Ur Rehman. Dátum narodenia: približne 1970. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržuje v Pakistane; c) je emirom agentúry Tehrik-i-Taliban pre juhozápadný Waziristan, federálne spravované kmeňové územia Pakistanu. Dátum zaradenia do zoznamu podľa článku 2a ods. 4 písm. b): 21.10.2010.“ nahrádza týmto:
                  „Wali Ur Rehman. Dátum narodenia: približne 1970. Miesto narodenia: Pakistan. Štátna príslušnosť: Pakistan. Ďalšie informácie: a) údajne sa narodil v južnom Waziristane v Pakistane; b) pravdepodobne sa zdržuje v Pakistane; c) je emirom agentúry Tehrik-e Taliban Pakistan (TTP) pre južný Waziristan, federálne spravované kmeňové územia Pakistanu. Dátum zaradenia do zoznamu podľa článku 2a ods. 4 písm. b): 21.10.2010.“